На основу члана 57 тачка 8. Статута општине Гаџин Хан (“Службени лист града Ниша” број 63/08, 31/11, 46/12 и 36/13) члана 3.,члана 22. Одлуке о Општинском већу Општине Гаџин Хан („Службени лист Града Ниша“, број 83/08 и 79/17), члана 20. Пословника Општинског већа Општине Гаџин Хан („Службени лист Града Ниша“, број 93/04),

Општинско веће општине Гаџин Хан, на својој 55.(педесетпетој) седници одржаној дана 23.10.2017.године доноси,

**РЕШЕЊЕ О УСВАЈАЊУ**

**ИЗВЕШТАЈА О КОРИШЋЕЊУ СРЕДСТАВА БУЏЕТСКОГ ФОНДА ЗА ЗАШТИТУ И УНАПРЕЂЕЊЕ ЖИВОТНЕ СРЕДИНЕ**

**ОПШТИНЕ ГАЏИН ХАН ЗА 2016. ГОДИНУ**

На основу члана 100.став 4. и 5. Закона о заштити животне средине („Службени гласник РС“, бр. 135/2004, 36/2009, 36/2009 – др. закон, 72/09 – др. закон и 43/11 – одлука УС ), члана 7. став 2. Одлуке о буџетском фонду за заштиту животне средине општине Гаџин Хан („Службени гласник града Ниша“, бр. 9/2010) Општинско веће општине Гаџин Хан донело је Програм коришћења средстава буџетског фонда за заштиту животне средине општине Гаџин Хан за 2016. годину на седници одржаној дана 26.08.2016.године у складу са сагласношћу Министарства пољопривреде и заштите животне средине Републике Србије број: 401-00-00213/2016-09 од 08.02.2016. године дату на предлог наведеног програма.

За реализацију Програма планирана су средства у укупном износу од 3.167.000,00 динара и то као приходи од:

* Накнаде за заштиту и унапређење животне средине која се наплаћује на основу члану 87. Закона о заштити животне средине и Одлуке о накнади за заштиту и унапређење животне средине на територији општине Гаџин Хан у планираном износу од 1.500.000,00 динара.
* Пренетих неутрошених средстава из Програма коришћења средстава Буџетског фонда за заштиту животне средине општине Гаџин Хан за 2015. годину у износу од 1.667.000,00 динара.

Приход остварен од накнаде за заштиту и унапређење животне средине у 2016. години износи 1.470.269,39 динара.

Наменски неутрошена средства из ранијих година износе 1.666.913,12 динара, у 2016. години ова средства нису трошена и на дан 31.12.2016. године налазе се на рачуну извршења буџета општине Гаџин Хан .

У 2016. години по Програму коришћења средстава буџетског фонда за заштиту животне средине општине Гаџин Хан набављено је 27 контејнера за отпад у износу од 1.004.400,00 динара из остварених текућих прихода, што је и укупан износ утрошених средстава Буџетског фонда за заштиту животне средине општине Гаџин Хан у 2016-ој години.

Разлика између остварених и утрошених средстава износи 465.869,39 динара и овај износ се на дан 31.12.2016. године налази на рачуну извршења буџета општине Гаџин Хан.

Општинско веће општине Гаџин Хан донело је Програм коришћења средстава буџетског фонда за заштиту животне средине општине Гаџин Хан за 2017. годину на седници одржаној дана 23.03.2017.године у складу са сагласношћу Министарства пољопривреде и заштите животне средине Републике Србије број: 401-00-00610/2017-09 од 14.03.2017. године дату на предлог наведеног програма.

Број:06-526/2017-III

У Гаџином Хану, дана 23.10.2017.године.

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Саша Ђорђевић